ລ່າສຸດມີຂ່າວທີ່ອາດຈະເຮັດໃຫ້ແຟນໆ Nokia ແລະ ຜູ້ຖືຫຸ້ນ Nokia ເຮ ແລະ ດີໃຈພໍສົມຄວນ ເມຶ່ອ Nokia ບໍລິສັດຜູ້ຜະລິດໂທລະສັບມືຖືອັນດັບຫນຶ່ງຂອງໂລກ ແລະ Microsoft ຜູ້ພັດທະນາລະບົບປະຕິບັດການ ເຂົ້າມາຈັບມືກັນໂດຍອອກມາປະກາດໂດຍ Stephen Elop (CEO ຂອງ Nokia) ແລະ Steve Ballmer.
ນອກຈາກຈະມາຈັບມືກັນພັດທະນາ Windows Phone 7 ກັບ Nokia ແລ້ວ ທາງ Nokia ຍັງຈະເອົາ Windows Phone 7 ເປັນກົນລະຍຸດຫລັກຂອງໂທລະສັບມືຖື Nokia ອີກດ້ວຍ. ພາບທີ່ເຫັນກໍ່ຄື ເຮົາຈະໄດ້ເຫັນໂທລະສັບມືຖື Nokia ທີ່ໃຊ້ລະບົບປະຕິບັດການ Windows Phone 7 ແລະ ຍັງຈະມີອີກຫລາຍໆລຸ້ນຈາກ Nokia ແລະ ຈະຊ່ວຍໃຫ້ Nokia ກັບມາຍາດຊີງເອົາຍອດສ່ວນແບ່ງຕະຫລາດທີ່ເສຍໄປໃນຫລາຍປີທີ່ຜ່ານມາ. ນອກຈາກລະບົບປະຕິບັດການໃນໂທລະສັບມືຖືຂອງ Nokia ແລ້ວ. ທັງສອງບໍລິສັດອາດຈະ ຮວມບໍລິການຕ່າງໆຂອງທັງສອງບໍລິສັດເຂົ້າດ້ວຍກັນເຊັ່ນ: Ovi Maps, Ovi Store, Bring, Market Place, Xbox Live ແລະອື່ນໆອີກ.
ໃນແງ່ຂອງຜູ້ຂຽນເອງຄິດວ່າ ໃນການຈັບມືກັນເທຶ່ອນີ້ ອາດຈະເຮັດໃຫ້ Nokia ແລະ Microsoft Windows Phone 7 ກັບມາມີສ່ວນແບ່ງ ແລະ ຄອງຕະຫລາດໂທລະສັບມືຖື ໃນອານາຄົນທາງຫນ້ານີ້, ແຕ່ອາດຈະຊ້າຫນ້ອຍຫນຶ່ງ. ແຕ່ຢ່າງໃດກໍ່ຕາມ ເຮົາກໍ່ຕ້ອງຖ້າເບິງຕໍ່ໄປວ່າການເດີມເກມກ້າວທຳອິດ ລະຫວ່າງ Nokia ແລະ Microsoft ຈະເປັນແນວໃດ. ແຕ່ Nokia ເອງກໍ່ຍັງບໍ່ຖິ້ມ MeeGo ທີ່ຢູ່ໃນຂັ້ນຕອນພັດທະນາ ແລະ Symbian ແລະຈະຍັງສືບຕໍ່ວາງຂາຍ ໂທລະສັບມືຖື ທີ່ໃຊ້ລະບົບປະຕິບັດການ Symbian ຕໍ່ໄປ ແລະ MeeGo ກໍ່ກຳລັງຈະສຳເລັດພາຍໃນປີນີ້. ແຕ່ຄຳຖາມທີ່ອາດຈະມີຫລາຍຄົນສົງໃສ ລວມທັງຜູ້ຂຽນເອງກໍ່ຄື ເປັນຫຍັງ Nokia ບໍ່ເລືອກ Android ເພາະປະຈຸບັນ Android ກັບລັງມາເປັນອັນດັບຕົ້ນໆ ແລະ ກໍ່ໄດ້ຜົນຕອບຮັບທີດີໃນປະຈຸບັນ.
ທີ່ມາ: Engadget